Yaada jedhu kana galmaan gahuuf dhaabbata ijaaranii muslimoota gara ortodoksiitti jijjiiruuf yaalii taasisaniiru. Kana males aadaa fi afaan amaaraa qofa akka ta’uuf yaalii guddaa godhaniiru. Ammas qabeenya muslimaa kan inni ta’abee dafqa ofiitiin argatan harkaa guuruun tajaajila bataskaanaatiif akka oolu godhaniiru. Muslima dachii kanarraa balleessuuf yaaliin jarri hin goone hin jiru, Kanneen dirqiidhaan kiristinnaa kaafaman keessaa akka fakkeenyaatti yoo fudhanne phaaphasiin walloo manneen barnootaa mootummaa keessatti daa’imman muslimaa walitti qabee cuuphuun kiristinnaa kaaseera. Kunis kan ta’e bara 1944 tti ture. Kana qofaa miti muslimni akka barnoota hin arganneef dhiibbaa guddaan taasifameera. Mootichi hayla sillaasee yeroo san ergaa akkana jedhu dabarsee ture, “ yoo barate ni dammaqa, yoo dammaqe ni falmata \ ni gaafata” kanaaf akka hin baranne jechuun muslimoota gabatee barnootaarraa haqeera. Muslimoota boodatti hanbisuuf yaalii taasiseera. Egaan kun hunduu kan muslimoota irratti raawwatameef akka muslimni biyya kana keessatti gahee tokko hin qabaanne, akka lammii lammaffaatti of ilaalu godhuufi. Gochoonni warri habashaa nurratti raawwatan yoom kana qofa muslimni akka qabeenya hin horanneef akka harka duwwaa tahuufis irratti hojjatameera, nama muslimaa qabeenya qabu irratti gibira humnaa ol irratti fe’uun harkaa guuranii hiyyumaatti deebisaniiru. Kana hundaa seenaan ragaa nibaha.